Diari Oficial de la Generalitat Valenciana


Sumari del DOGV 962, del 15-12-1988 (1988/812665)

ORDRE de 24 de novembre de 1988, de la Conselleria de Cultura, Educació i Ciència, per la qual es convoquen cursos de formació de Formadors en Didàctica de l'Educació Tècnic-professional, Ciències Experimentals, Matemàtiques, Llengua, Ciències Socials i Educació Infantil.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   962

Data del DOGV
:   15-12-1988

Secció del DOGV
:   AUTORITATS I PERSONAL

Número del document
:   1988/812665


Data del document
:   24-11-1988

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 24 de novembre de 1988, de la Conselleria de Cultura, Educación y Ciència, per la qual es convoquen cursos de Formador de Formadors en Didàctica de l'Educació Tècnico-Professional, Ciències Experimentals, Matemàtiques, Llengua, Ciències Socials i Educació Infantil.  
El Ministeri d'Educació i Ciència, conjuntament amb algunes Comunitats Autònomes amb competències plenes en matèria educativa, inicià el passat curs escolar un pla de formació de formadors en didàctica d'àrea, matèria o cicle, dirigit a professors d'Educació General Bàsica, Ensenyaments Mitjans i Escoles Universitàries de Formació del Professorat d'Educació General Bàsica.  
Valorada positivament aquesta iniciativa sembla oportuna la continuació i l'ampliació del programa en el curs 1988/89, per a la qual cosa i a proposta de la Direcció General d'Ordenació i Innovació Educativa, he resolt:  
Primer  
Convocar sis cursos de formació de formadors en Didàctica de l'Educació Tecnico-Professional. Ciències Experimentals, Matemàtiques, Llengua i Literatura, Ciències Socials i Educació Infantil.  
Segon  
El nombre dels participants seleccionats entre els professors de centres públics de la Comunitat Valenciana serà de quatre.  
Tercer  
Els cursos tindran lloc en les següents Universitats:  
a) Curs de Formació de Formadors en Didàctica de les Matemàtiques: Universitat de Barcelona.  
b) Curs de Formació de Formadors en Didàctica de la Llengua i Literatura: Universitat de Màlaga.  
c) Curs de Formació de Formadors en Didàctica de les Ciències Socials: Universitat Complutense de Madrid.  
d) Curs de Formació de Formadors en Didàctica de les Ciències Experimentals: Universitat de València.  
e) Curs de Formació de Formadors en Didàctica de l'Educació Infantil: Universitat de Salamanca.  
f) Curs de Formació de Formadors en Didàctic de l'Educació Tecnico-Professional: Universitat Politècnica de Madrid.  
Quart  
Els cursos tindran una estructura que respondrà al següent disseny que podrà ser adaptat a les necessitats específiques de cadascun.  
4.1. Fase inicial-intensiva de formació amb una durada de sis setmanes, que es farà durant el primer semestre de 1989.  
Constarà dels següents blocs temàtics:  
- Aspectes científics disciplinars.  
- Teoria curricular.  
- Psicologia educativa i de l'aprenentatge.   
Didàctica específica.  
- Criteris metodològics bàsics sobre formació permanent.  
4.2. Fase d'aplicació pràctica durant un temps mínim d'un trimestre escolar que es farà en els següents Centres de Professors:  
- Curs de Didàctica de l'Educació Tecnico-Professional: Castelló, València, Alacant, Torrent.  
- Curs de Didàctica d'Educació Infantil: Elx, València, Castelló, Gandia.  
- Curs de Didàctica de Ciències Experimentals: Elx, Alcoi, Gandia, Castelló.  
- Curs de Didàctica de les Matemàtiques: Castelló, Alcoi, Elx, Gandia.  
- Curs de Didàctica de la Llengua i Literatura Espanyola: Alcoi, Castelló, Elx, Gandia.  
- Curs de Didàctica de les Ciències Socials: Alacant, Alcoi, Elx, Gandia.  
4.3. Fase d'anàlisi i valoració.  
Les condicions de participació dels professors assistents als cursos seran les següents:  
5.1. La matrícula i l'assistència seran gratuïtes.  
Els professors amb residència fora de la localitat de realització del curs disposaran igualment d'estada gratuïta. Els seran també pagats els viatges inicial, final i l'intermedi establert per a la fase intensiva i s'aplicarà el mateix criteri per a la fase d'anàlisi i valoració.  
5.2. Els professors seran alliberats de l'horari lectiu a temps complet, durant la fase inicial intensiva i a temps parcial en el fases restants. En la fase d'anàlisi i valoració l'alliberament podrà ser total si l'organització del curs així ho exigeix.  
5.3. Els professors participants restaran obligats a assistir-hi i a realitzar totes les activitats programades per a cada curs.  
5.4. En el període de realització de la fase pràctica en el CEP corresponent les possibles despeses ocasionades per desplaçament o dietes aniran a càrrec dels professors seleccionats.  
5.5. Els professors assistents que superaran les distintes fases de formació es quedaran obligats a participar en els plans institucionals de formació del professorat per als que siguen requerits durant els tres anys següents a l'acabament del curs.  
sisè  
Els aspirants seran seleccionats en consideració dels següents requisits i criteris:  
6.1. Requisits.  
Ser professor numerari d'Educació General Bàsica o Ensenyaments Mitjans en situació d'actiu amb una experiència mínima de cinc anys l'1 de gener de 1989, en l'àrea objete del curs i en els nivells educatius d'Educació General Bàsica i Ensenyaments Mitjans.  
A més els professors aspirants, hauran d'estar prestant serveis docents efectius en els centres de la Comunitat Valenciana durant els períodes en què es farà el curs. No necessiten aquest requisits els professors que presten servei en els Centres de Professors. No podran, per tant, participar en aquesta Convocatòria els professors que, en règim de Comissió de Servei, hagen estat seleccionats per tal d'ocupar un lloc que no implique docència directa continuada, llevat de l'excepció prevista. Tampoc no podran participar en aquesta Convocatòria els qui estan treballant en centres docents en l'exterior, durant el període a què es refereix la Convocatòria.  
6.2. Criteris de selecció:  
- Experiència en organització d'activitats de Formació del Professorat en l'àrea específica del curs (màxim sis punts).  
- Experiència en animació i participació en grups i en seminaris didàctics (màxim quatre punts)  
- Participació en projectes educatius de reforma i renovació pedagògica (màxim tres punts)  
- Publicacions científiques i didàctiques relacionades amb els objectius del curs (màxim tres punts)  
- Investigacions de caràcter científic i didàctic relacionades amb l'àrea (màxim tres punts)  
- Altres mèrits (màxim un punt)  
- Valoració de la Memòria (màxim cinc punts)  
Setè  
L'avaluació dels professors participants serà prevista en el disseny de cada curs. En qualsevol cas, es tindrà en compte tant l'assimilació dels aspectes teòrics com la realització de treballs pràctics.  
7.1. L'avaluació global dels assistents s'expressarà en termes de «apte» o «no apte» i inclourà l'avaluació de cadascuna de les fases del curs.  
7.2. Aquesta avaluació global la realitzarà el Director del curs conjuntament amb els professors que hauran participat en les distintes fases. Si el Director del curs ho considera procedent, podrà demanar informació a altres institucions que hauran participat en la fase pràctica.  
7.3. La Universitat expedirà el diploma corresponent a tots els participants que hauran estat considerats aptes. Als participants considerats no aptes se'ls expedirà un certificat d'assistència, si aquesta ha estat regular.  
7.4. La llista definitiva de professors aptes de la Comunitat Valenciana serà publicada mitjançant Resolució que apareixerà en el Diari Oficial de la Generalitat Valenciana.  
vuitè  
Els professors aspirants presentaran la sol·licitud segons l'Annex, en els respectius Serveis Territorials de Cultura, Educació i Ciència durant els 20 dies naturals següents a la publicació d'aquesta Ordre en el Diari Oficial de la Generalitat Valenciana.  
8.1. A la sol·licitud s'hi adjuntaran els documents que justifiquen els mèrits al·legats i els que garanteixen l'acompliment dels requisits exigits en aquesta convocatòria.  
8.2. Es presentarà així mateix, una Memòria d'una extensió màxima de sis folis, el contingut de la qual s'adequarà al següent esquema:  
a) Reflexió sobre els fonaments disciplinars i psicopedagògics de la didàctica corresponent.  
b) Fonts i recursos fonamentals.  
c) Anàlisi de la situació d'ensenyament-aprenentatge de l'àrea o cicle en el nivell i zona on el sol·licitant ha fet la seua pràctica docent.  
8.3. La Direcció General d'Ordenació i Innovació Educativa realitzarà la selecció definitiva dels candidats, tenint en compte els mèrits dels aspirants i la Memòria presentada.  
Novè  
La Direcció General d'Ordenació i Innovació Educativa podrà convocar, si ho estima necessari els aspirants a una entrevista personal.  
Deu  
La selecció provisional dels candidats es farà pública immediatament en la Conselleria de Cultura, Educació i Ciència, Serveis Territorials d'Educació i en els Centres de Professors.  
Es donarà un termini de cine dies naturals per a possibles reclamacions, que seran enviades a la Direcció General d'Ordenació i Innovació Educativa.  
Onze  
La selecció definitiva dels professors serà notificada directament als interessats per la Direcció General d'Ordenació i Innovació Educativa, qui n'assabentarà els Serveis Territorials i les Universitats implicades.  
Dotze  
Es faculta la Direcció General d'Ordenació i Innovació Educativa a dictar les instruccions necessàries i a resoldre totes les incidències que es plantejaran en l'aplicació i el desplegament d'aquesta Ordre.  
València, 24 de novembre de 1988.  
El Conseller de Cultura, Educació i Ciència,   
CEBRIA CISCAR I CASABAN  
Veure imatge